Diari Oficial de la Generalitat Valenciana


Sumari del DOGV 4828, del 26-08-2004 (2004/8351)

RESOLUCIÓ de 23 de juliol de 2004, de la Unitat Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada Línia aereosubterrània de mitjana tensió a 20 kV cinc circuits ET Rojales-polígon industrial Guardamar del Segura tram 3, al terme municipal de Guardamar del Segura (Alacant). ATLINE/2003/377.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4828

Data del DOGV
:   26-08-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/8351


Data del document
:   23-07-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Guardamar del Segura
    * subministrament d'energia elèctrica
    * empresa privada

RESOLUCIÓ de 23 de juliol de 2004, de la Unitat Territorial d'Energia d'Alacant, per la qual s'autoritza el projecte d'execució, autorització administrativa i declaració, en concret, d'utilitat pública de la línia elèctrica denominada Línia aereosubterrània de mitjana tensió a 20 kV cinc circuits ET Rojales-polígon industrial Guardamar del Segura tram 3, al terme municipal de Guardamar del Segura (Alacant). ATLINE/2003/377. [2004/X8351]
  
Per Resolució d'esta Unitat Territorial d'Energia, de 27 de gener de 2004, es va sotmetre a informació pública conjunta l'aprovació de projecte, autorització administrativa, declaració, en concret, d'utilitat pública i la relació concreta i individualitzada de béns i drets afectats per la referida línia elèctrica, amb la petició prèvia, a l'empara del que preveu l'article 5 del Reglament d'Expropiació Forçosa, de l'entitat beneficiària Iberdrola Distribución Elèctrica, SAU.
  
Durant el període d'informació pública s'han presentat al·legacions per part de la mercantil Hidrocantábrico Distribución Eléctrica, SAU, en què manifesta l'existència d'un expedient iniciat per esta mercantil davant d'este Servici Territorial (ATLINE 2004/14) que té com a objecte la sol·licitud d'autorització administrativa i declaració, en concret, d'utilitat pública del projecte d'instal·lació denominada LSMT 20 kV Sup 7 El Río-urbanització El Raso, a fi de dotar de subministrament elèctric la urbanització El Raso i la urbanització ZSO-9, amb la qual cosa l'autorització del present comportaria una duplicitat d'instal·lacions.
  
La mercantil Iberdrola Distribución Eléctrica, SAU, ha contestat per mitjà d'un escrit presentat davant de la Unitat Territorial, en què manifesta que la instal·lació l'autorització de la qual es pretén té com a finalitat proveir de subministrament elèctric diferents actuacions urbanístiques dels termes municipals de Rojales i Guardamar del Segura com el polígon industrial Santa Anna i les ZSO 2,4,5,6,7 i 8, a més d'interconnectar-se amb les instal·lacions que la dita empresa té en l'entorn de les urbanitzacions El Raso i ZSO-9, i millorar el subministrament de la zona urbana consolidada de Guardamar, i que, a més, la sol·licitud d'autorització administrativa del projecte al·ludit per Hidrocantábrico Distribución Eléctrica, SAU, i que es denomina LSMT 20 kV Sup 7 El Río-urbanització El Raso (ATLINE/2004/14) va tindre entrada en la Unitat Territorial amb data posterior al que és objecte de la present.
  
Atés que s'han respectat els drets dels particulars fent-los compatibles en els aspectes tècnics, econòmics i mediambientals amb un traçat racional de les instal·lacions i sense perjuí de les corresponents indemnitzacions que hauran de determinar-se per mutu acord o per mitjà del corresponent expedient de preu just per part del Jurat Provincial d'Expropiació.
  
En virtut d'això i de conformitat amb el que disposa els arts. 128 i 148 del Reial Decret 1.955/2000, d'1 de desembre, pel qual es regulen les activitats de transport, distribució comercialització, subministrament i procediments d'autorització d'instal·lacions d'energia elèctrica (BOE de 27.12.2000); així com en els articles 53 i 54 de la Llei 54/1997, de 27 de novembre, del Sector Elèctric (BOE de 27.11.1997), esta Unitat Territorial d'Energia ha resolt aprovar el projecte d'execució i autoritzar a Iberdrola Distribución Eléctrica, SAU, la instal·lació elèctrica denominada Línia aereosubterrània de mitjana tensió a 20 kV cinc circuits ET Rojales-polígon industrial Guardamar del Segura tram 3, en el terme municipal de Guardamar del Segura (Alacant) i declarar-ne, al mateix temps, la utilitat pública, en concret, i establir en qualsevol cas les següents prescripcions:
  
Primera. En tot moment haurà de complir-se el que s'establix en el Reial Decret 1.955/2000, així com en la Llei 54/1997, del Sector Elèctric.
  
Segona. El termini per a l'execució de les obres serà de sis mesos a partir de la data de l'ocupació real de les finques afectades.
  
Tercera. Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, i queda especificat en les dades bàsiques següents:
  
Tensió: 20 kV
  
Longitud LSMT: 4.590 metres.
  
Conductors: alumini compacte, secció circular, classe 2 UNIX 21-022 seccions 3X (1x400) MM2 Al
  
Aïllament: HEPRZ1
  
Origen i final: El tram de 5 línies subterrànies de MT que cal instal·lar comença en el terme municipal de Guardamar del Segura i alimentaran les zones següents: L2 urbanització El Raso, L3 ZS09, L4 ZSO 2,4,5,6,7 i 8, L5 polígon industrial, L6 nucli urbà.
  
Quarta. Els encreuaments especials i altres afeccions de béns de domini públic es realitzaran de conformitat amb les condicions imposades pels organismes competents en cada cas.
  
Cinquena. Iberdrola Distribución Eléctrica, SAU, donarà compte de l'acabament de les instal·lacions a este Servici Territorial per al seu reconeixement definitiu i per a l'alçament de l'acta de posada en servici de les instal·lacions, ja que sense este requisit no podran entrar en funcionament.
  
Sisena. L'administració es reserva el dret a deixar sense efecte esta autorització en el moment en què es demostre l'incompliment de les condicions expressades per la declaració inexacta de les dades subministrades o una altra causa excepcional que ho justifique.
  
La present resolució, no és definitiva en via administrativa, i en contra podrà interposar-se recurs d'alçada, davant del secretari autonòmic d'Infraestructures, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.